የእነ አቶ ገብረዋህድ ወልደጊዮርጊስ መዝገብ ፍርድ ቤት ቀረበ
¬ – በእነ አቶ ገብረዋህድ ወልደጊዮርጊስ መዝገብ በሙስና ተጠርጥረው በቁጥጥር ስር ያሉ አስራ ሁለት ግለሰቦች ፍርድ ቤት ቀረቡ።በፌዴራሉ ከፍተኛ ፍርድ ቤት ሁለተኛ የወንጀል ችሎት የቀረቡት  ተጠርጣሪዎች ለሶስተኛ ጊዜ ተጠይቆባቸው የነበረው ቀጠሮ ተጠናቋል።ዛሬ በሚደረገው የችሎት ስነስርአትም የመርማሪዎች ቡድን ባለፉት አስራ አራት ቀናት ያገኛቸውን የምርመራ ውጤቶች ለፍርድ ቤቱ አቅርቧል።እስከ አሁን ድረስ የ96 ሰዎች የምስክርነት ቃል በማስረጃነት የሰበሰበው የፌደራሉ የስነ ምግባርና ፀረ ሙስና ኮሚሽን መርማሪ ቡድን የቀሪ 76 ሰዎችን ቃል ለመሰብሰብ የተጨማሪ 14 ቀናት ተለዋጭ የግዜ ቀጠሮ ጠይቋል።ፍርድ ቤቱም መርማሪ ቡድኑ ተከታታይነት ያለው ምርመራ እያደረገ መሆኑን በመረዳቱ የተጨማሪ አስራ አራት ቀናት የግዜ ቀጠሮውን ተቀብሏል።ችሎቱ በዚህ መሰረት ለሐምሌ 1 ቀን 2005 ዓ.ም ቀጠሮ ሰጥቷል።በሌላ በኩል የተከሰሱት ተጠርጣሪዎች ቁጥርም 61 ድርሷል።